Seun sterf ná hy klapper insluk | Maroela Media
Tyreece Jordan Naicker. Foto verskaf aan IOL
Tyreece Jordan Naicker het die klapper Sondagoggend ingesluk, maar eers later die dag vir sy ma daarvan vertel. Sy het die seun laat opbring, maar net 'n stukkie van die klapper het uitgekom.
Past. Ronnie Naicker, die seun se oom, het gesê hulle is nie seker watter tipe klapper en hoeveel daarvan die seun ingesluk het nie. Hy het gesê dit lyk amper soos 'n potlood. Die bokant van die klapper is soos 'n vuurhoutjie en kan op 'n vloer geskraap word om te brand. Die klapper maak dan 'n fontein van vonke.
Naicker het gesê die seun het Sondag nog gesond voorgekom, maar sy gesondheid het Maandag agteruitgegaan. Sy ma het hom onstreeks 11:00 na die hospitaal gehaas. Hy is omstreeks 14:30 dood verklaar nadat dokters alles in hul vermoë gedoen het om sy lewe te red.
Dis erg. Sterkte aan die ouers. Ek wens klappers word verban. Hoeveel mense moet nog seerkry? Om nie eers van die arme diere te praat nie. Uit vrees vaar hulle die strate en veld in op pad na nerens! Ek persoonlik haat klappers met n passie.